

OGRES NOVADA PAŠVALDĪBA

Reģ.Nr.90000024455, Brīvības iela 33, Ogre, Ogres nov., LV-5001

tālrunis 65071160, e-pasts: ogredome@ogresnovads.lv, www.ogresnovads.lv

PAŠVALDĪBAS DOMES SĒDES PROTOKOLA IZRAKSTS

|  |  |  |
| --- | --- | --- |
| Ogrē, Brīvības ielā 33 | Nr.11 | 2025. gada 26. jūnijā |

**15.**

# Par atbalstu biedrībai “Ķeipenes Senioru skola”

# Ogres novada pašvaldība ir saņēmusi biedrības “Ķeipenes Senioru skola” 2024. gada 3. decembra iesniegumu Nr. 8/2024 (reģistrācijas Nr.2-4.1/6228) ar lūgumu piešķirt finansiālu atbalstu dalībai projektā “Trešās paaudzes universitāšu tīkla izveide Latvijā sabiedrības vecākās paaudzes sociālās labklājības un drošības vairošanas interesēs”. Seniori turpinās gūt iespēju piedalīties mūžizglītības procesā.

# Ķeipenes Senioru skolas viens no mērķiem ir veicināt Ķeipenes pagasta un blakus esošo pagastu lauku iedzīvotāju, it īpaši pirmspensijas un pensijas vecuma iedzīvotāju, pašiniciatīvu dzīves kvalitātes uzlabošanā un sociālās atstumtības mazināšanā, kā arī attīstīt, popularizēt un veicināt neformālās un mūžizglītības aktivitātes. Saskaņā ar projekta laika grafiku 2025. gadā nepieciešams līdzfinansējums projekta īstenošanas nodrošināšanai, dalībai apmācībās, semināros, konferencēs, diskusijās, darba grupās, pieredzes apmaiņas vizītēs, informatīvos pasākumos vai to organizēšanā, NVO tīklošanās pasākumos un to organizēšanā, trešās paaudzes universitātes NVO festivāla organizēšanā, informācijas un publicitātes nodrošināšanā, informatīvo materiālu sagatavošanai un publicēšanai Latvijas elektroniskajos un drukātajos medijos u.c..

# Pamatojoties uz “Pašvaldību likuma” 4. panta pirmās daļas 4. punktu,

**balsojot: ar 21 balsi "Par" (Andris Krauja, Artūrs Mangulis, Atvars Lakstīgala, Dace Māliņa, Dace Veiliņa, Daiga Brante, Dainis Širovs, Dzirkstīte Žindiga, Egils Helmanis, Gints Sīviņš, Ilmārs Zemnieks, Indulis Trapiņš, Jānis Iklāvs, Jānis Siliņš, Kaspars Bramanis, Pāvels Kotāns, Raivis Ūzuls, Rūdolfs Kudļa, Santa Ločmele, Toms Āboltiņš, Valentīns Špēlis), "Pret" – nav, "Atturas" – nav, "Nepiedalās" – nav,**

Ogres novada pašvaldības dome **NOLEMJ:**

1. Atbalstīt biedrības “Ķeipenes Senioru skola” dalību Eiropas Savienības Atveseļošanas un noturības mehānisma atbalstītā projektā “Trešās paaudzes universitāšu tīkla izveide Latvijā sabiedrības vecākās paaudzes sociālās labklājības un drošības vairošanas interesēs” (turpmāk – Projekts).
2. Piešķirt biedrībai “Ķeipenes Senioru skola”, reģistrācijas numurs 40008335111, Projekta īstenošanai līdzfinansējumu 2 000 EUR (divi tūkstoši *euro*) no Ogres novada pašvaldības 2025. gada budžeta līdzekļiem nevalstisko organizāciju projektu atbalstam (kods 06.60009).
3. Uzdot Ogres novada pašvaldības Centrālās administrācijas Juridiskajai nodaļai 10 (desmit) darbdienu laikā pēc lēmuma spēkā stāšanās organizēt līgumu noslēgšanu par finanšu līdzekļu piešķiršanu un izlietošanu.
4. Kontroli par lēmuma izpildi uzdot Ogres novada pašvaldības izpilddirektora vietniekam.

(Sēdes vadītāja,

domes priekšsēdētāja E. Helmaņa paraksts)